Diari Oficial de la Generalitat Valenciana


Sumari del DOGV 6158, del 03-12-2009 (2009/13284)

RESOLUCIÓ de 24 de novembre de 2009, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text per a l'alumnat d'Educació Secundària Obligatòria escolaritzat en un centre públic o en un centre privat concertat en la Comunitat Valenciana per al curs 2009/2010. Fase B.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6158

Data del DOGV
:   03-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13044


Data del document
:   24-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * suport econòmic
    * llibre escolar
    * ajuda pública

RESOLUCIÓ de 24 de novembre de 2009, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text per a l'alumnat d'Educació Secundària Obligatòria escolaritzat en un centre públic o en un centre privat concertat en la Comunitat Valenciana per al curs 2009/2010. Fase B. [2009/13774]  
D'acord amb el que establix l'Orde de la Conselleria d'Educació, de 9 de desembre de 2008, per la qual es regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria escolaritzat en un centre públic o en un centre privat concertat per al curs 2009/2010 (DOCV núm. 5915, de 17 de desembre), estant en poder del òrgan instructor les sol·licituds presentades, una vegada complit el termini de presentació d'esmena de les dites sol·licituds i aportació de documents a la llista provisional de la fase B, i resoltes estes, es va constituir la Comissió de Valoració d'acord amb el que establix l'apartat nové (annex I) de l'esmentada orde i vist l'informe de data 19 de novembre de 2009 del Servici de Títols, Beques i Ajudes a l'Estudi pel qual s'eleva la proposta de resolució, i fent ús de les atribucions que m'atorga la disposició final primera per a dictar la resolució de la convocatòria, per delegació del conseller, resolc:  
Primer  
Aprovar les llistes definitives de la fase B de l'alumnat beneficiari d'ajudes per a l'adquisició de llibres de text en el curs 2009-2010, inclòs en l'annex I, corresponent a l'alumnat de 1r a 4t curs d'Educació Secundària Obligatòria.  
Segon  
Aprovar les llistes definitives de la fase B de l'alumnat no beneficiari d'ajudes per a l'adquisició de llibres de text en el curs 2009-2010 inclòs en l'annex II, amb especificació de la causa. S'inclou l'alumnat que ha desistit de la seua petició, per no presentar la documentació corresponent dins del termini.  
Tercer  
L'Orde de 26 de maig de 2009, de la Conselleria d'Educació (DOCV núm. 6.029 de 5 de juny), determina el crèdit pressupostari màxim destinat a finançar les ajudes per a l'adquisició de llibres de text per un import de 69.443.138 euros, que figura en la línia de subvenció T0067000, de la Llei 17/2008, de 29 de desembre, de Pressupostos de la Generalitat per a l'exercici 2009, i establix la quantia individual de les ajudes que serà com a màxim de 125 euros, per a l'alumnat que cursa de 1r a 4t curs d'Educació Secundària Obligatòria.  
L'Orde de 25 d'agost de 2009, de la Conselleria d'Educació, (DOCV núm. 6095 de 4 de setembre), incrementa el crèdit de l'Orde de 9 de desembre de 2008 en 7.458.066 euros, procedents del conveni amb el Ministeri d'Educació per al finançament dels llibres i material escolar i 4.710.000 euros de la incorporació de crèdit de la Generalitat.  
Quart  
El nombre d'alumnat beneficiari d'estes en la fase B és de 1.111, per un import total de 138.875,00 euros, amb càrrec a la línia de subvenció T0067000.   
Quint  
Esta resolució es publicarà en el Diari Oficial de la Comunitat Valenciana i la Resolució i les llistes definitives de l'alumnat beneficiari i no beneficiari de les ajudes en el tauler d'anuncis dels centres docents, en les direccions territorials de la Conselleria d'Educació de València, Alacant i Castelló, el dia 25 de novembre de 2009, així com en la pàgina d'Internet: http://www.edu.gva.es/ocd/areacd/val/abc/ajudesllibres.asp  
Sext  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes, a comptar de l'endemà de la seua publicació en el DOCV.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el DOCV o a partir de l'endemà en el que es notifique la resolució expressa del recurs de reposició o en que este haja d'entendre's presumptament desestimat.  
València, 24 de novembre de 2009.- El director general d'Ordenació i Centres Docents: Francisco Baila Herrera.